Severin "Nier'n" Stas

> "K-k-kunne de vært interessert i en avtale?"
>
> - Severin "Nier'n" Stas

Severin "Niern' Stas (Født i 1462,) er en Halfling Arcane Trickster Rogue, og det nyeste medlemmet av Kløvertennene. Severin har levd i Angarholm de siste 20 årene, 7 av dem i Adel Reichmanns tjeneste. På papiret jobber han som inkvisitør og kurator for baronen. Den uoffisielle jobbeskrivelsen innebærer innhenting, vurdering og handel av uvurderlige skatter, eksotiske dyr og myteomspunnede, magiske gjenstander.

## **Tidlig liv**

Severin ble født en kald morgen i 1462, i Kvamos, hovedstaden i Stjavinskra, et kaldt land, langt nord. Hans foreldre, Gregor og Anastasia, jobbet som auksjonærer i et av byens store auksjonshus. Som gutt vokste Severin opp i auksjonshusenes ganger, hvor han i årenes løp møtte all slags vesener med diverse behov og lommebøker. Erfaringen hans fra den tiden tilsier at *alt* kan omtales, pakkes inn og selges for en høy pris, bare man har den rette kjøper.

Da Severin var 11 år gammel forlot familien Kvamos og reiste til Valheim. Severin har bodd i Angarholm siden da.

## **I Adel Reichmanns tjeneste**

Etter flere år med ulike strøjobber møtte Severin på Adel Reichmann i Angarholms auksjonshus. Adel Reichmann ble forsøkt lurt av en gnom, men Severin brøyt inn og avslørte den pågående svindelen. Adel Reichmann, som hadde hatt en interesse for de mer fantastiske gjenstander en stund, var på utkikk etter en som kunne hjelpe han med kvalitetskontroll på det han ønsket å kjøpe. Severin ble kort tid etter ansatt og har siden den gang jobbet som inkvisitør, innhenter, prissetter og troverdig venn for Adel Reichmann.

## **Severin og Kløvertennene**

Severin ble først oppmerksom på Kløvertennene da de var i Angarholm for å låne penger til å bygge Slurpestua. Etter korrespondanse

med sin herre, Adel Reichmann, la Severin i vei for å finne gruppen og inngå et samarbeid. Severin hadde lenge jobbet på egen hånd,

og var på utkikk etter en ressurssterk gruppe han kunne jobbe sammen med videre.

På vei til Slurpestua ble Severin overrumplet av banditter. De satt en sekk på hodet og tok han med seg inn i skogen. Bandittene, som var sikre på at de hadde fanget Spaniel Skjeggtunge, sendte løspengekrav til Slurpestua. Kløvertennene, klare for å redde sin venn, dro ut med det samme. Etter strategiske avgjørelser fra Trigani, klarte Kløvertennene å redde det som viste seg å være Severin.

Severin presenterte sin herres idé om samarbeid, og han har siden den gang slått følge med gruppen og sakte begynt å fungere som en slags regnskapsfører og pengeansvarlig.

## **Utseende, antrekk og juveler**

Som et barn av Stjavinskra flest er Severin ganske blek i huden. Han har rødrustent, kort hår. Stor nese, blågrå, observante øyne. Fippskjegg. Ofte kledd i sorte og mørkeblå penklær med noen gule detaljer. Løse, bevegelige bukser. Belte rundt midjen og brystet, kniver og lærpung henger. Kompakt lærsekk på ryggen. Har et sort kjede rundt halsen, på enden henger en åpen sølvhånd. Mangler lillefingeren på venstre hånd. Blir ofte sett med en fey-flaggermus som forsøker å henge fra sekken. Bruker monokkel når han trenger å inspisere detaljer på gjenstander.

På høyre pekefinger bærer han en gullring med en rød sten. I stenen står initialene "*A.R,"* som symbol på hans tjeneste i Adel Reichmanns hoff. Rundt halsen henger en åpen hånd i sølv i enden av et kjede.

Mange har spurt Severin om hvordan han mistet venstre lillefinger. Han vil alltid gi deg et svar på spørsmålet, men om det er sant eller ikke må du selv bestemme*.*